बच्चों को त्याग और समर्पण पर आधारित शिक्षा प्रदान करने में गुरुकुल के महत्व को रेखांकित करते हुए मुख्यमंत्री ने कहा कि केवल पढऩे, लिखने और अंकगणित की 3आर शिक्षा तक सीमित करने के बजाय नैतिक मूल्यों, योग एवं देशभक्ति को शिक्षा प्रणाली का हिस्सा बनाया जाना चाहिए ताकि बच्चों का समग्र विकास सुनिश्चित हो सके। उन्होंने कहा कि प्राचीन प्रणाली के अनुसार, हमारे समाज में लोगों को स्वास्थ्य और शिक्षा की नि:शुल्क सुविधा प्रदान करना नैतिक जिम्मेदारी थी, लेकिन दुर्भाग्यवश आजकल एक तरफ आम आदमी के पास इन सुविधाओं को प्राप्त करने के लिए पर्याप्त संसाधनों की कमी है, वहीं दूसरी ओर साधन-सम्पन्न या अमीर लोग ऐसी सुविधाओं के लिए अत्यधिक धन खर्च कर रहे हैं।